CELEX: C2005/193/08
Language: da
Date: 2005-08-06 00:00:00
Title: Domstolens dom (Anden Afdeling) af 16. juni 2005 i de forenede sager C-462/03 og C-463/03, Strabag AG, Kostmann GmbH mod Österreichische Bundesbahnen (anmodning om præjudiciel afgørelse fra Bundesvergabeamt) (Udbud — direktiv 93/38/EØF — vand- og energiforsyning samt transport og telekommunikation — begreberne »drift« og »tilrådighedsstillelse« af net til betjening af offentligheden inden for transport med jernbane — bygge- og anlægsarbejder vedrørende jernbaneinfrastruktur)

6.8.2005   
            
            
               DA
            
            
               Den Europæiske Unions Tidende
            
            
               C 193/6
            
         
      DOMSTOLENS DOM
   
   (Anden Afdeling)
   af 16. juni 2005
   i de forenede sager C-462/03 og C-463/03, Strabag AG, Kostmann GmbH mod Österreichische Bundesbahnen (anmodning om præjudiciel afgørelse fra Bundesvergabeamt) (1)
   
   (Udbud - direktiv 93/38/EØF - vand- og energiforsyning samt transport og telekommunikation - begreberne »drift« og »tilrådighedsstillelse« af net til betjening af offentligheden inden for transport med jernbane - bygge- og anlægsarbejder vedrørende jernbaneinfrastruktur)
   (2005/C 193/08)
   Processprog: tysk
   I de forenede sager C-462/03 og C-463/03, angående en anmodning om præjudiciel afgørelse i henhold til artikel 234 EF, indgivet af Bundesvergabeamt (Østrig), ved beslutninger af 27. oktober 2003, indgået til Domstolen den 4. november 2003, i sagerne Strabag AG (sag C-462/03), Kostmann GmbH (sag C-463/03) mod Österreichische Bundesbahnen, har Domstolen (Anden Afdeling), sammensat af afdelingsformanden, C.W.A. Timmermans (refererende dommer), og dommerne R. Silva de Lapuerta, R. Schintgen, G. Arestis og J. Klučka; generaladvokat: P. Léger; justitssekretær: R. Grass, den 16. juni 2005 afsagt dom, hvis konklusion lyder således:
   Når en ordregiver, der udøver en af de former for virksomhed, som specielt er nævnt i artikel 2, stk. 2, i Rådets direktiv 93/38/EØF af 14. juni 1993 om samordning af fremgangsmåderne ved tilbudsgivning inden for vand- og energiforsyning samt transport og telekommunikation, som led i udøvelsen af denne virksomhed påtænker at indgå en tjenesteydelsesaftale, en bygge- og anlægskontrakt eller en indkøbsaftale eller afholde en projektkonkurrence, er denne kontrakt eller denne projektkonkurrence omfattet af dette direktivs bestemmelser.
   
      (1)  EUT C 21 af 24.1.2004.